9. การจัดการ

9.1 โครงสร้างการจัดการ

โครงสร้างการจัดการของบริษัทฯ ณ วันที่ 31 ธันวาคม 2551 เป็นดังนี้

[]

คณะกรรมการและผู้บริหารของบริษัทฯ ประกอบด้วยผู้ทรงคุณวุฒิที่มีคุณสมบัติครบตามมาตรา 68
แห่งพระราชบัญญัติบริษัทฯ มหาชน จำกัด พ.ศ. 2535
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ที่ กจ.
12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ฉบับลงวันที่ 22 มีนาคม
2543 ทุกประการ คณะกรรมการต่างๆ ของบริษัทฯ มีดังต่อไปนี้

1. คณะกรรมการบริษัทฯ

คณะกรรมการของบริษัทฯ ณ วันที่ 31 ธันวาคม 2551 มีจำนวน 13 ท่าน ประกอบด้วย

+---+---------+--------+----------------+-----------------------------+
| ล | ชื่อ-สกุล  |        | ตำแหน่ง         | การอบรมหลักสูตร Director      |
| ำ |         |        |                | Certification Program (DCP) |
|   |         |        |                | และ Director Accreditation  |
| ด |         |        |                | Program (DAP)               |
| ับ |         |        |                |                             |
|   |         |        |                |                             |
| ที่ |         |        |                |                             |
+---+---------+--------+----------------+-----------------------------+
| 1 | พลเอก   | มารมย์  | ประธานกรรมการ  | DAP รุ่นที่ 10/2004 วันที่ 22 มี.ค. |
| . | เทอดศักดิ์ |        |                | 2547                        |
+---+---------+--------+----------------+-----------------------------+
| 2 | นายไพรัช | สหเ    | ประธาน         | DCP รุ่นที่ 102/2008 วันที่ 7 พ.ค. |
| . |         | มธาพัฒน์ | กรรมการตรวจสอบ | – 25 มิ.ย. 2551              |
+---+---------+--------+----------------+-----------------------------+
| 3 | นา      | โชตินุชิต | กรรมการตรวจสอบ | DAP รุ่นที่ 11/2004 วันที่ 29 มี.ค. |
| . | ยเผ่าเทพ |        |                | 2547                        |
+---+---------+--------+----------------+-----------------------------+
| 4 | นา      | สุต     | กรรมการตรวจสอบ | DAP รุ่นที่ 21/2004 วันที่ 22 ก.ค. |
| . | ยวีระศักดิ์ | ัณฑวิบูลย์ |                | 2547                        |
+---+---------+--------+----------------+-----------------------------+
| 5 | นายสุเมธ | เตช    | กรรมการ        | DAP รุ่นที่ 10/2004 วันที่ 22 มี.ค. |
| . |         | ะไกรศรี |                | 2547                        |
+---+---------+--------+----------------+-----------------------------+
| 6 | ด       | พ      | กรรมการ        | DCP รุ่นที่ 105/2008 วันที่ 16     |
| . | ร.นฤพนธ์ | งษ์เจริญ |                | มิ.ย. – 14 ส.ค. 2551         |
+---+---------+--------+----------------+-----------------------------+
| 7 | นายคัมภีร์ | จอ     | กรรมการ        | DCP รุ่นที่ 48/2004 วันที่ 17 ส.ค. |
| . |         | งธุระกิจ |                | – 7 ก.ย. 2547               |
+---+---------+--------+----------------+-----------------------------+
| 8 | นา      | เตช    | กรรมการ        | DAP รุ่นที่ 11/2004 วันที่ 29 มี.ค. |
| . | ยประสงค์ | ะไกรศรี |                | 2547                        |
+---+---------+--------+----------------+-----------------------------+
| 9 | นางยุพา  | เตช    | กรรมการ        | DCP รุ่นที่ 32/2003 วันที่ 18      |
| . |         | ะไกรศรี |                | ก.ค. - 15 ส.ค. 2546         |
+---+---------+--------+----------------+-----------------------------+
| 1 | น       | เก     | กรรมการ        | DCP รุ่นที่ 73/2006 วันที่ 9 พ.ค.  |
| 0 | ายอภิชาติ | ษมกุลศิริ |                | – 6 มิ.ย. 2549               |
| . |         |        |                |                             |
+---+---------+--------+----------------+-----------------------------+
| 1 | น       | ล      | กรรมการ        | DCP รุ่นที่ 105/2008 วันที่ 16     |
| 1 | ายโกเวท | ิ้มตระกูล |                | มิ.ย. – 14 ส.ค. 2551         |
| . |         |        |                |                             |
+---+---------+--------+----------------+-----------------------------+
| 1 | นายปรีชา | เตช    | กรรมการ        | DAP รุ่นที่ 10/2004 วันที่ 22 มี.ค. |
| 2 |         | ะไกรศรี |                | 2547                        |
| . |         |        |                |                             |
+---+---------+--------+----------------+-----------------------------+
| 1 | นายจุมพล | เตช    | กรรมการ        | DCP รุ่นที่ 102/2008 วันที่ 7 พ.ค. |
| 3 |         | ะไกรศรี |                | – 25 มิ.ย. 2551              |
| . |         |        |                |                             |
+---+---------+--------+----------------+-----------------------------+

เลขานุการคณะกรรมการบริษัทฯ คือ นายจุมพล เตชะไกรศรี

  กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ ประกอบด้วยนายสุเมธ เตชะไกรศรี ลงลายมือชื่อร่วมกับ
นางยุพา เตชะไกรศรี หรือ นายจุมพล เตชะไกรศรี หรือ นายปรีชา เตชะไกรศรี
รวมเป็นสองคนและประทับตราสำคัญของบริษัทฯ

  ขอบเขตอำนาจหน้าที่ของคณะกรรมการบริษัทฯ

1. อำนาจหน้าที่ตามประมวลกฎหมายแพ่งและพาณิชย์
รวมถึงกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทฯ
(มหาชน)จำกัด

2. มีอำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

3. มีอำนาจหน้าที่ดูแลและกำหนดนโยบายหลักในการดำเนินธุรกิจ นโยบายทางด้านการเงิน
นโยบาย การระดมทุน นโยบายในการบริหารเงินทุน
และนโยบายในการบริหารความเสี่ยงของบริษัทฯ

4. พิจารณาอนุมัติงบประมาณโครงการลงทุนของบริษัทฯ
และกำกับดูแลการดำเนินโครงการให้เป็นไปตามแผนงานที่วางไว้

5. ดำเนินกิจการภายในขอบเขตของกฎหมาย วัตถุประสงค์และข้อบังคับของบริษัทฯ
และตามมติของที่ประชุมใหญ่ผู้ถือหุ้น และตามที่ระบุไว้ในหนังสือบริคณห์สนธิ

6. แต่งตั้งคณะกรรมการจำนวนหนึ่งเป็นคณะกรรมการบริหาร
หรือมอบหมายให้กรรมการคนใดคนหนึ่งหรือหลายคน
หรือบุคคลอื่นกระทำการอย่างหนึ่งอย่างใดแทนคณะกรรมการ

เว้นแต่เรื่องต่อไปนี้ จะกระทำได้ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทฯ ย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

-   เรื่องที่กฎหมายกำหนดให้ต้องได้มติที่ประชุมผู้ถือหุ้น

-   การทำรายการที่กรรมการมีส่วนได้เสียและอยู่ในข่ายที่กฎหมาย
    หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

-   นอกจากนั้นในกรณีดังต่อไปนี้ จะต้องได้รับความเห็นชอบจากที่ประชุมคณะกรรมการและที่ประชุม
    ผู้ถือหุ้นด้วยคะแนนเสียงไม่น้อยกว่า 3 ใน 4
    ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น

-   การรับซื้อหรือรับโอนกิจการของบริษัทฯ มหาชนอื่นหรือบริษัทฯ เอกชนมาเป็นของบริษัทฯ

-   การทำ แก้ไข หรือเลิกสัญญา เกี่ยวกับการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การออกหุ้นใหม่เพื่อชำระแก่เจ้าหนี้ของบริษัทฯ ตามโครงการแปลงหนี้เป็นทุน

-   การลดทุนจดทะเบียนของบริษัทฯ โดยการลดจำนวนหุ้น หรือลดมูลค่าหุ้น

-   การเพิ่มทุน การลดทุน การออกหุ้นกู้ การควบหรือเลิกบริษัทฯ

-   เรื่องอื่นใดตามที่กฎหมายกำหนด

2. คณะกรรมการตรวจสอบ ( Audit Committee )

คณะกรรมการตรวจสอบของบริษัทฯ ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด
มีจำนวนอย่างน้อย 3 คน และอย่างน้อย 1 คน ต้องมีความรู้ด้านบัญชีและการเงิน
ซึ่งปัจจุบันประกอบด้วยกรรมการ 3 ท่าน
ทุกท่านเป็นกรรมการที่เป็นอิสระและกำหนดให้คณะกรรมการตรวจสอบอยู่ในวาระ คราวละ 3 ปี
ดังรายชื่อต่อไปนี้

+-----+-------------+---------------+---------------------------------+
| ล   | ชื่อ-สกุล      |               |  ตำแหน่ง                         |
| ำดับ |             |               |                                 |
+-----+-------------+---------------+---------------------------------+
| 1.  | นายไพรัช     | สหเมธาพัฒน์     | ประธานกรรมการตรวจสอบ            |
+-----+-------------+---------------+---------------------------------+
| 2.  | นายเผ่าเทพ   | โชตินุชิต        | กรรมการตรวจสอบ                  |
+-----+-------------+---------------+---------------------------------+
| 3.  | นายวีระศักดิ์   | สุตัณฑวิบูลย์      | กรรมการตรวจสอบ                  |
+-----+-------------+---------------+---------------------------------+

ขอบเขต และ อำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้อง และเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารของบริษัทฯ
    ที่รับผิดชอบจัดทำรายงานทางการเงิน ทั้งรายไตรมาสและประจำปี

2.  สอบทานให้บริษัทฯ มีระบบการควบคุมภายในและการตรวจสอบภายใน
    ที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

4.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัทฯ ในกรณีที่เกิดรายการเกี่ยวโยง
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทฯ มอบหมาย
    โดยความเห็นชอบของคณะกรรมการตรวจสอบ เช่น
    ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร ทบทวนร่วมกับผู้บริหารของบริษัทฯ
    ในรายงานสำคัญ ๆ ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ
    ถึงความถูกต้อง ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัทฯ

-   เหตุผลที่เชื่อว่าผู้สอบบัญชีของบริษัทฯ เหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

3. คณะกรรมการพิจารณาค่าตอบแทน และคณะกรรมการสรรหา

เพื่อให้เป็นไปตามหลักการกำกับดูแลกิจการที่ดี
และพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย
คณะกรรมการบริษัทฯ ได้แต่งตั้งคณะกรรมการพิจารณาค่าตอบแทน และคณะกรรมการสรรหา
เพื่อทำหน้าที่สรรหาผู้ที่มีคุณสมบัติเหมาะสมในการดำรงตำแหน่งกรรมการของบริษัทฯ
และทำหน้าที่พิจารณากำหนดค่าตอบแทนของกรรมการและผู้บริหาร
ตามนโยบายที่ได้กำหนดไว้เป็นลายลักษณ์อักษร ดังนี้

นโยบายการกำหนดค่าตอบแทนกรรมการ

“การกำหนดค่าตอบแทนกรรมการนั้น บริษัทฯ จะคำนึงถึงความเหมาะสมกับภาระหน้าที่
ความรับผิดชอบที่ได้รับมอบหมาย
และสามารถเทียบคียงได้กับบริษัทที่จดทะเบียนในตลาดหลักทรัพย์แห่งประเทศไทยที่อยู่ในอุตสาหกรรมและธุรกิจที่มีขนาดใกล้เคียงกันโดยค่าตอบแทนกรรมการดังกล่าวนั้น
เพียงพอที่จะจูงใจให้กรรมการมีคุณภาพและสามารถปฏิบัติหน้าที่ให้บรรลุเป้าหมายและทิศทางธุรกิจบริษัทฯ
ที่กำหนด โดยมีกระบวนการที่โปร่งใส”

นโยบายการสรรหากรรมการ

“การสรรหากรรมการนั้น บริษัทฯ จะให้ความสำคัญกับบุคคลที่มีความรู้ ความสามารถ ประสบการณ์
มีประวัติการทำงานที่ดี และมีภาวะผู้นำ วิสัยทัศน์กว้างไกล รวมทั้งมีคุณธรรม จริยธรรม
ตลอดจนมีทัศนคติที่ดีต่อองค์กร สามารถอุทิศเวลาให้ได้อย่างเพียงพอ
อันเป็นประโยชน์ต่อการดำเนินกิจการของบริษัทฯ โดยมีกระบวนการที่โปร่งใส”

ขอบเขต และอำนาจหน้าที่ของคณะกรรมการพิจารณาค่าตอบแทน และคณะกรรมการสรรหา

1.  กำหนดวิธีการสรรหาและคุณสมบัติของผู้ที่จะมาดำรงตำแหน่งกรรมการบริษัทฯ

2.  ดำเนินการสรรหาและเสนอแนะผู้ที่มีคุณสมบัติเหมาะสมในการดำรงตำแหน่งกรรมการบริษัทฯ

3.  กำหนดหลักเกณฑ์หรือวิธีการกำหนดค่าตอบแทนสำหรับกรรมการบริษัทฯ

4.  พิจารณาเสนอค่าตอบแทนกรรมการต่อคณะกรรมการบริษัทฯ
    เพื่อเห็นชอบและนำเสนอต่อที่ประชุมผู้ถือหุ้นเพื่อพิจารณาอนุมัติ

5.  พิจารณาเสนอค่าตอบแทนรองกรรมการผู้จัดการต่อที่ประชุมคณะกรรมการบริษัทฯ
    เพื่อพิจารณาอนุมัติ

6.  ปฏิบัติหน้าที่ตามที่ได้รับมอบหมายจากคณะกรรมการบริษัทฯ

คณะกรรมการบริษัทฯ ได้อนุมัติจัดตั้งคณะกรรมการพิจารณาค่าตอบแทน และคณะกรรมการสรรหา
เมื่อวันที่ 13 พฤศจิกายน 2551 ประกอบด้วยกรรมการ 3 ท่าน ซึ่งประกอบด้วยรายชื่อดังต่อไปนี้

+----+--------+--------+----------------------------------------------+
| ลำ | ชื่อ-สกุล |        | ตำแหน่ง                                       |
| ดับ |        |        |                                              |
+----+--------+--------+----------------------------------------------+
| 1. | นาย    | โชตินุชิต | ประธานคณะกรรมการพิจารณาค่าตอบแทน               |
|    | เผ่าเทพ |        | และคณะกรรมการสรรหา                           |
+----+--------+--------+----------------------------------------------+
| 2. | น      | เตช    | กรรมการคณะกรรมการพิจารณาค่าตอบแทน              |
|    | ายสุเมธ | ะไกรศรี | และคณะกรรมการสรรหา                           |
+----+--------+--------+----------------------------------------------+
| 3. | น      | เตช    | กรรมการคณะกรรมการพิจารณาค่าตอบแทน              |
|    | ายปรีชา | ะไกรศรี | และคณะกรรมการสรรหา                           |
+----+--------+--------+----------------------------------------------+

ขั้นตอนการแต่งตั้งคณะกรรมการบริษัทฯ

คณะกรรมการบริษัทฯ ประกอบด้วยกรรมการอย่างน้อย 5 ท่าน
โดยให้ที่ประชุมผู้ถือหุ้นเป็นผู้พิจารณาเลือกตั้ง
และให้คณะกรรมการเลือกตั้งกรรมการด้วยกันเป็นประธานกรรมการ
และอาจเลือกรองประธานกรรมการ กรรมการผู้จัดการ และตำแหน่งอื่นตามที่เห็นเหมาะสมด้วยก็ได้
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

  การเลือกตั้งกรรมการมีวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

  2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลหรือหลายคนเป็นกรรมการก็ได้
  แต่จะแบ่งคะแนนเสียงแก่ผู้หนึ่งผู้ใดมากหรือน้อยเพียงใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงเลือกตั้งในครั้งนั้น
  ให้ผู้เป็นประธานเป็นผู้ออกเสียงชี้ขาด

4. คณะกรรมการบริหาร ( Executive Board of Director )

คณะกรรมการบริหาร ณ วันที่ 31 ธันวาคม 2551 มีจำนวน 7 ท่าน ประกอบด้วย

+------+-------------------------+-------------------------------------+
| ลำดับ | ชื่อ-นามสกุล               | ตำแหน่ง                              |
+------+-------------------------+-------------------------------------+
| 1.   | นายสุเมธ เตชะไกรศรี       | ประธานกรรมการบริหาร                  |
+------+-------------------------+-------------------------------------+
| 2.   | นางยุพา เตชะไกรศรี        | กรรมการบริหาร                        |
+------+-------------------------+-------------------------------------+
| 3.   | นายปรีชา เตชะไกรศรี       | กรรมการบริหาร                        |
+------+-------------------------+-------------------------------------+
| 4.   | นายจุมพล เตชะไกรศรี       | กรรมการบริหาร                        |
+------+-------------------------+-------------------------------------+
| 5    | นายอภิชาติ เกษมกุลศิริ       | กรรมการบริหาร                        |
+------+-------------------------+-------------------------------------+
| 6.   | นายโกเวท ลิ้มตระกูล        | กรรมการบริหาร                        |
+------+-------------------------+-------------------------------------+
| 7    | ดร.นฤพนธ์ พงษ์เจริญ        | กรรมการผู้จัดการ                       |
+------+-------------------------+-------------------------------------+

ขอบเขต และอำนาจหน้าที่ของคณะกรรมการบริหาร มีดังนี้

1.  ให้มีอำนาจตัดสินใจในเรื่องการดำเนินงานที่สำคัญของบริษัทฯ โดยกำหนดขอบเขตประเภท
    หรือขนาดของภารกิจ วัตถุประสงค์ แนวทางและนโยบายของบริษัทฯ รวมถึงการกำกับดูแล
    การดำเนินงานโดยรวม ผลผลิต ความสัมพันธ์กับลูกค้า
    ภายในขอบเขตของแผนงานและงบประมาณที่ได้รับมอบหมายจากคณะกรรมการ

2.  พิจารณาและอนุมัติการจัดซื้อจัดจ้าง ตลอดจนเรื่องการลงทุนขยายงาน
    รวมถึงการซื้อขายสินทรัพย์ถาวรของบริษัทฯ และจะพิจารณาเสนอต่อคณะกรรมการบริษัทฯ
    หากการจัดซื้อจัดจ้าง ตลอดจนเรื่องการลงทุนขยายงาน
    รวมถึงการซื้อขายสินทรัพย์ถาวรของบริษัทฯ นั้น
    อยู่นอกเหนือขอบเขตและงบประมาณที่ได้รับมอบหมายจากคณะกรรมการ

3.  มีอำนาจกระทำการและแสดงตนเป็นตัวแทนของบริษัทฯ
    ต่อบุคคลภายนอกในกิจการที่เกี่ยวข้องและเป็นประโยชน์ต่อกิจการ

4.  พิจารณาเรื่องการระดมทุนของบริษัทฯ เพื่อนำเสนอต่อคณะกรรมการบริษัทฯ

5.  อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัทฯ

6.  ดำเนินกิจการที่เกี่ยวข้องกับการบริหารงานโดยทั่วไปของบริษัทฯ

7.  พิจารณาและอนุมัติแผนการปฏิบัติของแต่ละฝ่ายงานของบริษัทฯ
    และพิจารณาอนุมัติคำขอจากฝ่ายงานต่างๆ ของบริษัทฯ ที่เกินอำนาจสั่งการของฝ่ายงานนั้น

8.  หากการดำเนินงานตามแผนงานที่ได้รับอนุมัติจากคณะกรรมการบริษัทฯ
    ใช้งบประมาณสูงเกินกว่างบประมาณที่ได้รับอนุมัติร้อยละ 10
    จะต้องนำเสนอขออนุมัติจากคณะกรรมการบริษัทฯ

ทั้งนี้ การมอบอำนาจดังกล่าวข้างต้น
คณะกรรมการบริหารจะต้องปฏิบัติตามข้อกำหนดและระเบียบวาระต่าง ๆ
ที่ได้รับอนุมัติจากคณะกรรมการบริษัทฯ และต้องไม่อนุมัติรายการใดๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ และบริษัทฯย่อย
และจะต้องเปิดเผยรายการดังกล่าวต่อคณะกรรมการบริษัทฯ เพื่อให้คณะกรรมการบริษัทฯ พิจารณา

การอื่นใดนอกเหนือจากที่กล่าวมาข้างต้น คณะกรรมการบริหารไม่สามารถกระทำได้
เว้นแต่จะได้รับมอบหมายจากที่ประชุมคณะกรรมการบริษัทฯ เป็นคราว ๆ ไป

5. เลขานุการบริษัทฯ

บริษัทฯ ได้มอบหมายให้ นายจุมพล เตชะไกรศรี ทำหน้าที่เป็นเลขานุการบริษัทฯ
ในการให้คำแนะนำด้านกฎหมายและกฎเกณฑ์ต่างๆ ที่คณะกรรมการจะต้องทราบ
และปฎิบัติหน้าที่ในการดูแลกิจกรรมของคณะกรรมการรวมทั้งประสานงานให้มีการปฏิบัติตามมติของคณะกรรมการ
เพื่อให้เป็นไปตามหลักการกำกับดูแลกิจการที่ดีของบริษัทฯ
โดยเลขานุการบริษัทมีหน้าที่และความรับผิดชอบหลัก ดังนี้

1.  ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบ และข้อบังคับต่างๆ ของบริษัทฯ
    และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

2.  จัดการประชุมผู้ถือหุ้น และประชุมคณะกรรมการให้เป็นไปตามกฎหมาย ข้อบังคับของบริษัทฯ
    และข้อพึงปฏิบัติต่างๆ

3.  บันทึกรายงานการประชุมผู้ถือหุ้น และการประชุมคณะกรรมการบริษัทฯ
    รวมทั้งติดตามให้มีการปฏิบัติตามมติที่ประชุมผู้ถือหุ้น และที่ประชุมคณะกรรมการบริษัทฯ

4.  ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานที่กำกับบริษัทฯ
    ตามระเบียบและข้อกำหนดของหน่วยงานทางการ

5.  ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของบริษัทฯ

6.  ดูแลกิจกรรมของคณะกรรมการบริษัทฯ

6. ผู้บริหาร

คณะผู้บริหารของบริษัทฯ ณ วันที่ 31 ธันวาคม 2551 ประกอบด้วย 9 ท่าน ดังต่อไปนี้

+-------+-----------------------------+--------------------------------+
| ลำดับ  | ชื่อ-นามสกุล                   | ตำแหน่ง                         |
+-------+-----------------------------+--------------------------------+
| 1.    | นายสุเมธ เตชะไกรศรี           | ประธานเจ้าหน้าที่บริหาร             |
+-------+-----------------------------+--------------------------------+
| 2.    | นายโกเวท ลิ้มตระกูล            | ที่ปรึกษากรรมการบริษัท              |
+-------+-----------------------------+--------------------------------+
| 3.    | ดร.นฤพนธ์ พงษ์เจริญ            | กรรมการผู้จัดการ                  |
+-------+-----------------------------+--------------------------------+
| 4.    | นายปรีชา เตชะไกรศรี           | รองกรรมการผู้จัดการ               |
+-------+-----------------------------+--------------------------------+
| 5.    | นายสมยศ ฐิติสุริยารักษ์           | รองกรรมการผู้จัดการ               |
+-------+-----------------------------+--------------------------------+
| 6.    | นายเอกสิทธิ์ ธนสรานาต          | รองกรรมการผู้จัดการ               |
+-------+-----------------------------+--------------------------------+
| 7.    | นายจุมพล เตชะไกรศรี           | ผู้ช่วยกรรมการผู้จัดการ              |
+-------+-----------------------------+--------------------------------+
| 8.    | นายเอกสิญจ์ รัตนโพธิ์เศรษฐ       | ผู้จัดการฝ่ายบัญชี/การเงิน            |
+-------+-----------------------------+--------------------------------+
| 9.    | นางสาวอังคณา ไทยจรัสเสถียร     | ผู้จัดการฝ่ายบัญชี/การเงิน            |
+-------+-----------------------------+--------------------------------+

ขอบเขต และ อำนาจหน้าที่ของกรรมการผู้จัดการ

1.  ควบคุมดูแลการบริหารทั่วไป การบริหารการปฏิบัติการและให้การสนับสนุนระบบบริหารคุณภาพ

2.  กำหนดนโยบายและแนวการปฏิบัติงานในด้านโรงงานและฝ่ายวิศวกรรม

3.  ติดตามควบคุมและประเมินผลการดำเนินงานให้เป็นไปตามแผนงานที่กำหนดไว้

4.  เป็นประธานในการทบทวนระบบบริหารคุณภาพ

5.  มีอำนาจในการจัดซื้อวัตถุดิบในการผลิตตามคำสั่งของลูกค้า และจัดซื้อสินค้า เครื่องมือ อุปกรณ์
    เครื่องใช้และอื่นๆ ที่มีมูลค่าในการจัดซื้อ ครั้งละไม่เกิน 5 ล้านบาท
    หากเกินกว่าจำนวนดังกล่าว ให้นำเสนอเพื่อขออนุมัติที่ประชุมคณะกรรมการบริหาร

  ทั้งนี้ การมอบอำนาจดังกล่าวข้างต้น
  กรรมการผู้จัดการจะต้องปฏิบัติตามข้อกำหนดและระเบียบวาระต่าง ๆ
  ที่ได้รับอนุมัติจากคณะกรรมการบริษัทฯ และ/หรือคณะกรรมการบริหาร
  การอื่นใดนอกเหนือจากที่กล่าวมาข้างต้น กรรมการผู้จัดการไม่สามารถกระทำได้
  เว้นแต่จะได้รับมอบหมายจากที่ประชุมคณะกรรมการบริษัทฯ
  และหรือคณะกรรมการบริหารเป็นคราว ๆ ไป

ค่าตอบแทนกรรมการและผู้บริหาร

ค่าตอบแทนที่เป็นตัวเงิน

  ในปี 2551 บริษัทฯ จ่ายค่าตอบแทนกรรมการ ให้กับกรรมการบริษัทฯ กรรมการตรวจสอบ
  และกรรมการบริหารจำนวน 8 ท่าน เท่ากับ 1,729,200 บาท โดยคณะกรรมการบริษัทฯ
  คณะกรรมการบริหารที่เป็นผู้บริหารจะไม่ได้รับค่าตอบแทนในฐานะกรรมการ
  แต่จะได้รับผลตอบแทนรวมในฐานะผู้บริหาร และบริษัทฯ
  จ่ายค่าตอบแทนให้กรรมการบริหารและผู้บริหาร จำนวน 9 ท่าน เท่ากับ 14.88 ล้านบาท
  (กรรมการบริหารและผู้บริหารอยู่ไม่ครบปี จำนวน 4 ท่าน)

ตารางแสดงรายละเอียดค่าตอบแทนคณะกรรมการบริษัทฯ และคณะกรรมการบริหารประจำปี 2551

+----+-----------+----------+--------------------------+-------------+
| ล  | รายชื่อค    |          | ตำแหน่ง                   | ค่าต         |
| ำด | ณะกรรมการ |          |                          | อบแทนในฐานะ |
| ับที่ |           |          |                          |             |
|    |           |          |                          | กรรมการ     |
+----+-----------+----------+--------------------------+-------------+
| 1  | พลเ       | มารมย์    | ประธานกรรมการ            | 396,000     |
|    | อกเทอดศักดิ์ |          |                          |             |
+----+-----------+----------+--------------------------+-------------+
| 2  | คุณไพรัช    | ส        | กรรมกา                   | 330,000     |
|    |           | หเมธาพัฒน์ | รและประธานกรรมการตรวจสอบ |             |
+----+-----------+----------+--------------------------+-------------+
| 3  | คุณเผ่าเทพ  | โชตินุชิต   | กรรมการ, กรรมการตรวจสอบ  | 198,000     |
|    |           |          | และประธาน                |             |
|    |           |          | คณะกรรมการพิจารณาค่าตอบแทน |             |
|    |           |          | และ                      |             |
|    |           |          |                          |             |
|    |           |          | คณะกรรมการสรรหา          |             |
+----+-----------+----------+--------------------------+-------------+
| 4  | คุณวีระศักดิ์  | สุตัณฑวิบูลย์ | กรรมการและกรรมการตรวจสอบ | 198,000     |
+----+-----------+----------+--------------------------+-------------+
| 5  | คุณสุเมธ    | เ        | กรรม                     | -           |
|    |           | ตชะไกรศรี | การและประธานกรรมการบริหาร |             |
+----+-----------+----------+--------------------------+-------------+
| 6  | ดร.นฤพนธ์  | พงษ์เจริญ  | กรรมกา                   | -           |
|    |           |          | ร,กรรมการผู้จัดการและผู้บริหาร |             |
+----+-----------+----------+--------------------------+-------------+
| 7  | คุณคัมภีร์    | จองธุระกิจ | กรรมการ                  | 105,600     |
+----+-----------+----------+--------------------------+-------------+
| 8  | คุณประสงค์  | เ        | กรรมการ                  | 105,600     |
|    |           | ตชะไกรศรี |                          |             |
+----+-----------+----------+--------------------------+-------------+
| 9  | คุณยุพา     | เ        | กรรมการและกรรมการบริหาร   | 198,000     |
|    |           | ตชะไกรศรี |                          |             |
+----+-----------+----------+--------------------------+-------------+
| 10 | คุณอภิชาติ   | เ        | กรรมการและกรรมการบริหาร   | 198,000     |
|    |           | ตชะไกรศรี |                          |             |
+----+-----------+----------+--------------------------+-------------+
| 11 | คุณโกเวท   | ลิ้มตระกูล  | กรรมการและกรรมการบริหาร   | -           |
+----+-----------+----------+--------------------------+-------------+
| 12 | คุณปรีชา    | เ        | กรรมก                    | -           |
|    |           | ตชะไกรศรี | าร,กรรมการบริหารและผู้บริหาร |             |
+----+-----------+----------+--------------------------+-------------+
| 13 | คุณจุมพล    | เ        | กรรมก                    | -           |
|    |           | ตชะไกรศรี | าร,กรรมการบริหารและผู้บริหาร |             |
+----+-----------+----------+--------------------------+-------------+
|    | รวม       |          |                          | 1,729,200   |
+----+-----------+----------+--------------------------+-------------+

ค่าตอบแทนอื่น 

นอกจากค่าตอบแทนปกติที่คณะกรรมการได้รับแล้วนั้นในปี 2551 บริษัทฯ ยังจ่ายเงินบำเหน็จให้แก่คณะกรรมการเป็นจำนวนเงิน 131,000 บาท รายละเอียดดังนี้

ตารางแสดงรายละเอียดเงินบำเหน็จให้แก่คณะกรรมการประจำปี 2551

+-------------------------------------------+------------+------------+
| ตำแหน่ง                                    | ค่าบำเหน็จ   | ยอดรวม     |
|                                           |            |            |
|                                           | (บาท)      | (บาท)      |
+-------------------------------------------+------------+------------+
| ประธานกรรมการ                             | 30,000     | 30,000     |
+-------------------------------------------+------------+------------+
| ประธานกรรมการตรวจสอบ                      | 25,000     | 25,000     |
+-------------------------------------------+------------+------------+
| กรรมการตรวจสอบ                            | 15,000     | 15,000     |
+-------------------------------------------+------------+------------+
| กรรมการตรวจสอบ                            | 15,000     | 15,000     |
| ประธานคณะกรรมการพิจารณาค่าตอบแทน            |            |            |
|                                           |            |            |
| และคณะกรรมการสรรหา                        |            |            |
+-------------------------------------------+------------+------------+
| กรรมการบริษัท                               | 8,000*2    | 16,000     |
+-------------------------------------------+------------+------------+
| กรรมการบริหาร                              | 15,000*2   | 30,000     |
+-------------------------------------------+------------+------------+
| รวม                                       |            | 131,000    |
+-------------------------------------------+------------+------------+

การกำกับดูแลกิจการ

คณะกรรมการบริษัทฯ มีนโยบายการปฏิบัติตามข้อพึงปฏิบัติที่ดี (Code of Best Practices)
สำหรับกรรมการบริษัทฯ จดทะเบียนที่เป็นไปตามแนวทางของตลาดหลักทรัพย์แห่งประเทศไทย
ภายหลังจากที่บริษัทฯ ได้นำหลักทรัพย์เข้าจดทะเบียนในตลาดหลักทรัพย์แห่งประเทศไทย ทั้งนี้บริษัทฯ
ได้กำหนดการกำกับดูแลกิจการที่ดีดังต่อไปนี้

1.  นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้มีการเจริญเติบโตที่ยั่งยืน
คณะกรรมการบริษัทฯ มีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ ที่ให้ความสำคัญต่อระบบการ ควบคุม
และการตรวจสอบภายในกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

2. สิทธิของผู้ถือหุ้น

บริษัทฯ ตระหนักเสมอว่า
ควรรักษาสิทธิพื้นฐานที่ผู้ถือหุ้นพึงได้รับและความเท่าเทียมกันของผู้ถือหุ้นทุกรายอย่างเป็นธรรมตามที่กฏหมายกำหนด
บริษัทฯ ได้จัดการให้มีการประชุมผู้ถือหุ้นปีละครั้งภายในเวลาไม่เกิน 4
เดือนนับแต่วันสิ้นสุดรอบปีบัญชีของบริษัท และหากมีความจำเป็นเร่งด่วนต้องเสนอวาระเป็นกรณีพิเศษ
ซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้นหรือเกี่ยวข้องกับเงื่อนไขหรือกฏเกณฑ์
กฏหมาย ที่ใช้บังคับที่ต้องได้รับการอนุมัติจากผู้ถือหุ้นแล้ว บริษัทฯ
จะเรียกประชุมวิสามัญผู้ถือหุ้นเป็นกรณีไป ที่ผ่านมา บริษัทฯ
มีนโยบายเพิ่มทางเลือกให้กับผู้ถือหุ้นเป็นการทั่วไป
ให้สามารถมอบอำนาจให้กับบุคคลอื่นเป็นผู้รับมอบอำนาจจากผู้ถือหุ้น
กรณีที่ผู้ถือหุ้นไม่สามารถเข้าร่วมประชุมได้

3.  สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน เช่น
พนักงานและผู้บริหารของบริษัทฯ หรือผู้มีส่วนได้เสียภายนอก ได้แก่ คู่แข่ง เจ้าหนี้
ภาครัฐและหน่วยงานอื่นๆ ที่ เกี่ยวข้อง เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียต่างๆ
ซึ่งจะสร้างความสามารถในการแข่งขันและสร้างกำไรให้กับบริษัทฯ
ซึ่งถือว่าเป็นการสร้างความสำเร็จในระยะยาวของบริษัทฯ ได้ โดยมีรายละเอียดที่สำคัญ ได้แก่

  พนักงาน : บริษัทฯ ได้ปฏิบัติกับพนักงานอย่างเท่าเทียม เป็นธรรม และให้ผลตอบแทนที่เหมาะสม

  คู่ค้า : บริษัทฯ มีการซื้อสินค้าและบริการจากคู่ค้าตามเงื่อนไขทางการค้า รวมถึงการ

  ปฏิบัติตามสัญญาคู่ค้า

  เจ้าหนี้ : บริษัทฯ ปฏิบัติตามเงื่อนไขการกู้ยืมเงินตามข้อตกลง

  ลูกค้า : บริษัทฯ เอาใจใส่และรับผิดชอบต่อลูกค้า โดยให้บริการที่มีคุณภาพ มาตรฐาน

  และรวดเร็วตรงต่อเวลา

  ชุมชน : บริษัทฯ คำนึงถึงสภาพแวดล้อมโดยมีความรับผิดชอบและดูแลมิให้มีผล

  กระทบต่อสิ่งแวดล้อมของชุมชนและสังคม

  4. การประชุมผู้ถือหุ้น

การประชุมผู้ถือหุ้นสำหรับปี 2550
ประธานในที่ประชุมจะเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สอบถามและแสดงความคิดเห็นและข้อเสนอแนะต่างๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

คณะกรรมการบริษัทฯ ตระหนักถึงสิทธิของผู้ถือหุ้นในทุกด้าน ดังนั้น
ในการเตรียมการประชุมสามัญผู้ถือหุ้น ประจำปี 2551 บริษัทฯ
ได้เปิดโอกาสให้ผู้ถือหุ้นส่วนน้อยเสนอระเบียบวาระการประชุมสามัญผู้ถือหุ้น
และชื่อบุคคลเพื่อแต่งตั้งเป็นกรรมการล่วงหน้า
ถือเป็นส่วนหนึ่งของการกำกับดูแลกิจการที่ดีของบริษัทฯ
เพื่อแสดงให้เห็นถึงการปฏิบัติต่อผู้ถือหุ้นทุกรายอย่างเป็นธรรม และเท่าเทียมกัน

นอกจากนี้ เพื่อให้การพิจารณามีความชัดเจนและโปร่งใส บริษัทฯ
จึงได้กำหนดหลักเกณฑ์การให้ผู้ถือหุ้นส่วนน้อยเสนอระเบียบวาระการประชุมฯ
และชื่อบุคคลเพื่อแต่งตั้งเป็นกรรมการล่วงหน้าขึ้น โดยก่อนการประชุมสามัญผู้ถือหุ้นประจำปี2551
บริษัทฯ ได้นำหลักเกณฑ์ดังกล่าว Post ไว้ที่เว็บไซต์ของบริษัทฯ ที่
http://www.tkrungthai.com ตั้งแต่วันที่ 25 ธันวาคม 2550 – 31 มกราคม 2551
อย่างไรก็ตาม ในปี 2551 ไม่มีผู้ถือหุ้นเสนอวาระการประชุม
และไม่มีการเสนอชื่อบุคคลสมัครเป็นกรรมการ

แต่ละครั้งที่จัดการประชุมผู้ถือหุ้น บริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นทราบล่วงหน้าก่อนวันประชุม 14 วัน
และเพื่อให้ผู้ถือหุ้นที่ไม่สามารถเข้าประชุมด้วยตนเองได้
สามารถมอบฉันทะให้ผู้อื่นหรือกรรมการอิสระที่บริษัทระบุไว้ในหนังสือมอบฉันทะที่กระทรวงพาณิชย์กำหนด
เพื่อเข้าประชุมและออกเสียงลงมติแทนผู้ถือหุ้นได้
และได้ทำการประกาศลงในหนังสือพิมพ์รายวันติดต่อกัน 3 วัน ก่อนวันประชุม 3 วัน
เพื่อบอกกล่าวล่วงหน้าเพียงพอสำหรับการเตรียมตัวก่อนมาเข้าร่วมประชุม ทั้งนี้
ในการประชุมสามัญผู้ถือหุ้น บริษัทฯ
ได้นำข้อมูลหนังสือเชิญประชุมผู้ถือหุ้นเปิดเผยในเว็บไซต์ของบริษัทฯ ที่
http://www.tkrungthai.com ก่อนล่วงหน้าวันประชุม 30 วัน

การดำเนินการประชุมผู้ถือหุ้น

ในการประชุมผู้ถือหุ้น บริษัทฯ ได้อำนวยความสะดวกให้กับผู้ถือหุ้นอย่างเท่าเทียมกันทุกราย
โดยจัดให้มีเจ้าหน้าที่คอยต้อนรับอำนวยความสะดวกอย่างเพียงพอ
เปิดบริการรับลงทะเบียนก่อนเวลาประชุม 1 ชั่วโมง
รวมถึงการจัดให้มีการเลี้ยงรับรองที่เหมาะสมแก่ผู้ถือหุ้นที่มาร่วมประชุม ก่อนเริ่มการประชุม
ประธานที่ประชุมจะชี้แจงกติกาทั้งหมด
รวมถึงวิธีการนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของบริษัทฯ
ในการลงคะแนนเสียงบริษัทฯ ให้ใช้บัตรลงคะแนน
เพื่อให้กระบวนการนับคะแนนดำเนินอย่างมีประสิทธิภาพ และรวดเร็ว บริษัทฯ
จะเก็บบัตรลงคะแนนเฉพาะกรณีที่ผู้ถือหุ้นคัดค้าน หรืองดออกเสียง
รวมถึงการใช้สิทธิออกเสียงลงคะแนนแต่ละวาระอย่างชัดเจน
และเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ ถามคำถามในแต่ละวาระ
และให้เวลาอภิปรายอย่างเหมาะสมเพียงพอ ซึ่งประธานฯ และผู้บริหารให้ความสำคัญกับทุกคำถาม
และตอบข้อซักถามอย่างชัดเจน และประธานฯ จะดำเนินการประชุมตามลำดับวาระการประชุม
รวมทั้งจะไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
สำหรับวาระการเลือกตั้งกรรมการจะดำเนินการลงมติเป็นรายคน และเก็บบัตรลงคะแนนจากผู้ถือหุ้น
และผู้รับมอบฉันทะที่เข้าร่วมประชุมทุกราย
และจัดให้มีที่ปรึกษากฎหมายตรวจนับและยืนยันความถูกต้องของคะแนนเสียง อนึ่ง
ในการประชุมทุกครั้ง จะมีการบันทึกการประชุมอย่างถูกต้องครบถ้วน
และสรุปด้วยการลงมติพร้อมกับนับคะแนนเสียง

บริษัทฯ ได้จัดส่งรายงานการประชุมผู้ถือหุ้นที่มีการบันทึกอย่างถูกต้องและครบถ้วนให้ตลาดหลักทรัพย์ฯ
ภายในเวลาที่กำหนด 14 วัน
และเพื่อให้ผู้ถือหุ้นสามารถดูรายละเอียดได้จึงเผยแพร่รายงานการประชุมในเว็บไซต์ของบริษัทฯ
(http://www.tkrungthai.com) นอกจากนี้ บริษัทฯ
ได้จัดให้มีการบันทึกภาพการประชุมในลักษณะสื่อวีดิทัศน์ เพื่อให้เป็นข้อมูลที่เป็นประโยชน์ต่อไป

  5. ภาวะผู้นำและวิสัยทัศน์

ภายหลังจากที่บริษัทฯ เป็นบริษัทฯ จดทะเบียนในตลาดหลักทรัพย์แห่งประเทศไทย บริษัทฯ
มีนโยบายในการกำหนดให้คณะกรรมการของบริษัทฯ มีบทบาทที่เข้มงวดเพิ่มขึ้น
เพื่อให้เป็นไปตามมาตรฐานการกำกับดูแลกิจการที่ดี โดยกรรมการของบริษัทฯ จะมีบทบาทดังต่อไปนี้

-   คณะกรรมการมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ และ
    งบประมาณของบริษัทฯ ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจและ
    งบประมาณ ที่กำหนดไว้อย่างมีประสิทธิภาพและประสิทธิผล โดยคณะกรรมการที่มีอิสระในการ
    ตัดสินใจ เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

วิสัยทัศน์และพันธกิจที่คณะกรรมการได้กำหนดไว้ คือ
“ผู้นำตลาดของผู้ให้บริการชิ้นส่วนพลาสติกรถยนต์และอุตสาหกรรมที่เกี่ยวข้อง ทั้งคุณภาพ
และบริการโดยให้ผลตอบแทนที่ดีแก่ผู้มีส่วนได้ส่วนเสีย” บริษัทฯ
มีความมุ่งมั่นที่จะดำเนินธุรกิจให้เจริญก้าวหน้าโดยเป็นผู้สนับสนุนการเจริญเติบโตของอุตสาหกรรมยานยนต์และอุตสาหกรรมที่เกี่ยวข้อง
โดยให้ลูกค้ามีความพึงพอใจสูงสุดเพื่อให้กิจการมีมูลค่าเพิ่มอย่างต่อเนื่องด้วยการบริหารอย่างรอบคอบ
การวางกลยุทธ์ระมัดระวัง
อีกทั้งใช้ศักยภาพของบุคลากรที่เพิ่มขึ้นอันเนื่องมาจากองค์กรแห่งการเรียนรู้
รวมถึงการแบ่งปันผลตอบแทน ( Share Value ) แก่ผู้ถือหุ้น และ ทรัพยากรมนุษย์ขององค์กร

-   อำนาจหน้าที่ของคณะกรรมการต่างๆ (ดูจากรายงานข้อ 9 การจัดการ)

  6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตนดังนี้

-   รายการที่อาจมีความขัดแย้งทางผลประโยชน์ :
    คณะกรรมการได้ทราบถึงรายการที่มีความขัดแย้งทางผลประโยชน์ รายการที่เกี่ยวโยงกัน
    และได้พิจารณาความเหมาะสมอย่างรอบคอบทุกครั้ง
    รวมทั้งมีการปฏิบัติตามหลักเกณฑ์ของตลาดหลักทรัพย์
    โดยราคาและเงื่อนไขเสมือนทำรายการกับบุคคลภายนอก (Arm’s Length Basis)
    และจะได้เปิดเผยรายละเอียด มูลค่ารายการ คู่สัญญา เหตุผล/ความจำเป็น
    ไว้ในรายงานประจำปี และแบบ 56-1 ต่อไป

  7. จริยธรรมธุรกิจ

เพื่อให้การดำเนินธุรกิจของบริษัทฯ
เกิดประโยชน์สูงสุดต่อผู้มีส่วนได้เสียและเพื่อให้เกิดความเท่าเทียมกันกับทุกฝ่าย บริษัทฯ
จึงเสริมสร้างวัฒนธรรมองค์กรให้เป็นไปตามมาตรฐานของหลักธรรมาภิบาลด้วยการจัดทำ
”คู่มือจริยธรรม” ขึ้น เพื่อให้เป็นแนวทางให้กับบุคลากรของบริษัททุกระดับชั้นนับตั้งแต่กรรมการ
ผู้บริหาร และพนักงานทุกคน ยึดถือปฏิบัติไปในทิศทางเดียวกัน
ขณะเดียวกันจะเผื่อแพร่ประชาสัมพันธ์ให้บุคลากรทุกคนเข้าใจถึงความสัมพันธ์ทั่วกันทั้งองค์กร
นอกจากนั้นจะส่งเสริมด้วยการให้รางวัลกับผู้ที่ปฏิบัติตนเป็นตัวอย่างที่ดีอย่างต่อเนื่องตลอดไป

  8. การถ่วงดุลของกรรมการที่ไม่เป็นผู้บริหาร

บริษัทฯ มีคณะกรรมการทั้งสิ้นจำนวน 13 คน รายละเอียดเป็นดังนี้

  ----------------------- ------------------- --------------------- ----------------
  สถานะ                   กรรมการที่เป็นผู้บริหาร   กรรมการที่ไม่เป็นผู้บริหาร   กรรมการตรวจสอบ

  กรรมการที่เป็นตัวแทนผู้ถือหุ้น   7                   2                     -

  กรรมการอิสระ             -                   1                     3
  ----------------------- ------------------- --------------------- ----------------

ดังนั้น บริษัทฯ มีกรรมการที่เป็นอิสระทั้งหมด 4 ท่าน คิดเป็นร้อยละ 30.77 ของกรรมการทั้งหมด

นิยามกรรมการอิสระของบริษัทฯ

คณะกรรมการบริษัทฯ ได้กำหนดนิยามความเป็นอิสระของกรรมการ
ซึ่งเท่ากับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย (ตลท.) คือ มีกรรมการอิสระ (Independent director)
อย่างน้อยสามคน ที่เป็นไปตามหลักเกณฑ์ ดังต่อไปนี้

(1) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
    บริษัทร่วม หรือนิติบุคคลที่อาจมีความขัดแย้ง

(2) ไม่เป็นกรรมการที่มีส่วนร่วมในการบริหารงาน/พนักงาน/ลูกจ้าง/ที่ปรึกษาที่ได้รับเงินเดือนประจำ/ผู้มีอำนาจควบคุมของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่มีความขัดแย้ง
    (ปัจจุบันและช่วง 2 ปีก่อนได้รับการแต่งตั้ง)

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

  (4) ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง
  ในลักษณะที่อาจเป็นการขัดขวางการใช้วิจารณญาณอย่างอิสระของตน
  และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

  9. การรวมหรือแยกตำแหน่ง

ประธานกรรมการบริษัทฯ ไม่เป็นบุคคลเดียวกันกับกรรมการผู้จัดการ
และทั้งสองท่านไม่เป็นตัวแทนของผู้ถือหุ้นรายใหญ่
ประกอบกับตามโครงสร้างคณะกรรมการของบริษัทฯ ที่ประกอบด้วยกรรมการตรวจสอบอีก 3 ท่าน
ทำให้เกิดการถ่วงดุลและการสอบทานการบริหารงาน

  10. ค่าตอบแทนกรรมการและผู้บริหาร

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
และได้แต่งตั้งคณะกรรมการกำหนดค่าตอบแทน
เพื่อทำหน้าที่พิจารณาค่าตอบแทนของกรรมการและผู้บริหาร
โดยค่าตอบแทนกรรมการเป็นไปตามมติที่ได้รับอนุมัติจากที่ประชุมผู้ถือหุ้น ทั้งนี้
คณะกรรมการพิจารณาค่าตอบแทนได้รับการแต่งตั้งเมื่อวันที่ 13 พฤศจิกายน 2551
โดยค่าตอบแทนของบริษัทฯ
นั้นอยู่ในระดับเดียวกับอุตสาหกรรมและเหมาะสมกับหน้าที่และความรับผิดชอบที่ได้รับมอบหมาย
รวมทั้งอยู่ในระดับที่สูงเพียงพอ ที่จะดึงดูดและรักษากรรมการที่มีคุณสมบัติที่ต้องการได้
ส่วนค่าตอบแทนผู้บริหารเป็นไปตามหลักการและนโยบายที่คณะกรรมการบริษัทฯ กำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน

  11. การประชุมคณะกรรมการ

บริษัทฯ มีการกำหนดการประชุมคณะกรรมการไว้อย่างเป็นทางการล่วงหน้าตลอดปี โดยในปี 2551
กำหนดการประชุมเอาไว้ 8 ครั้ง
และอาจมีการประชุมวาระพิเศษเฉพาะคราวเพิ่มเติมตามความเหมาะสม
ซึ่งทางเลขานุการคณะกรรมการจะส่งหนังสือเชิญประชุมพร้อมระเบียบวาระการประชุมให้กรรมการแต่ละท่านล่วงหน้าก่อนการประชุม
7 วัน เพื่อให้กรรมการมีเวลาเพียงพอในการศึกษาก่อนการประชุม

ในการประชุมทุกครั้ง มีการจัดเก็บรายงานการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการบริษัทฯ
เพื่อให้กรรมการและผู้เกี่ยวข้องตรวจสอบได้ โดยการประชุมคณะกรรมการบริษัทฯ
แต่ละครั้งใช้เวลาประชุมประมาณ 2 ชั่วโมง

รายละเอียดการเข้าร่วมประชุมของคณะกรรมการบริษัทฯ ปี 2551 มีดังนี้

  รายละเอียดการเข้าร่วมประชุมของคณะกรรมการตรวจสอบบริษัทฯ ปี 2551 มีดังนี้

หมายเหตุ : คณะกรรมการพิจารณาค่าตอบแทน และคณะกรรมการสรรหา ยังไม่มีการประชุมในปี
2551

  12. คณะอนุกรรมการ

คณะกรรมการบริษัทฯ ให้ความสำคัญในการกำกับดูแลกิจการที่ดี
โดยในช่วงแรกได้มีการจัดตั้งคณะกรรมการตรวจสอบ ต่อมาในปี 2551 นี้ บริษัทฯ
ได้มีการแต่งตั้งคณะกรรมการพิจารณาค่าตอบแทน
และคณะกรรมการสรรหาขึ้นเพื่อช่วยการดำเนินงานเกี่ยวกับการกำกับดูแลกิจการ
และการบริหารการจัดการให้ดีเลิศ

  13. ระบบการควบคุมและการตรวจสอบภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานเพื่อให้มี
ประสิทธิภาพ จึงได้กำหนดภาระหน้าที่ อำนาจการดำเนินการของผู้ปฏิบัติงาน ผู้บริหาร
ไว้เป็นลายลักษณ์อักษรอย่างชัดเจน มีการควบคุมดูแลการใช้ทรัพย์สินของบริษัทฯ ให้เกิดประโยชน์
และมีการแบ่งแยกหน้าที่ผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน โดยบริษัทฯ
ได้จัดให้มีระบบรายงานทางการเงินเสนอ ผู้บริหารสายงานที่รับผิดชอบ

บริษัทฯ ได้ว่าจ้างบริษัท สอบบัญชี ไอ วี แอล จำกัด
เป็นผู้ตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance
Control) และเพื่อให้หน่วยงานตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการจึงกำหนดให้ฝ่ายตรวจสอบภายในรายงานผลการตรวจสอบโดยตรงต่อคณะกรรมการตรวจสอบ
และได้รับการประเมินผลงานจากคณะกรรมการตรวจสอบด้วย

  14. รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
ทั้งนี้งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

คณะกรรมการมีความเห็นว่าระบบควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯ

  15. ความสัมพันธ์กับผู้ลงทุน

คณะกรรมการบริษัทฯ ตระหนักดีว่าข้อมูลของบริษัทฯ ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัทฯ
จึงได้กำชับให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน
ตรงต่อความเป็นจริง เชื่อถือได้ สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและจะยึดถือปฏิบัติไปโดยตลอด ในส่วนของงานด้านผู้ลงทุนสัมพันธ์นั้น บริษัทฯ
ยังไม่ได้จัดตั้ง หน่วยงานขึ้นเฉพาะ แต่ได้มอบหมายให้ นายจุมพล เตชะไกรศรี
ผู้ช่วยกรรมการผู้จัดการ ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง

ทั้งนี้ บริษัทฯ ยังจัดกิจกรรมให้แก่ผู้ลงทุนที่มีความสนใจในการดำเนินงานของบริษัท
โดยการให้เข้าเยี่ยมชมโรงงานกิ่งแก้ว เมื่อวันที่ 25 กรกฎาคม
2551และมีแผนการที่จะเยี่ยมชมโรงงานกบินทร์บุรี และโรงงานสุวินทวงศ์ในโอกาสต่อไป

นอกจากนี้ บริษัทฯ ยังมีเจตนารมย์ที่ดีในการที่จะเปิดโอกาสให้แก่นักวิเคราะห์
และนักลงทุนรายย่อยได้มีโอกาสรับทราบความเคลื่อนไหว และผลประกอบการของบริษัทฯ
อย่างสม่ำเสมอ และต่อเนื่อง บริษัทฯ จึงได้เข้าร่วมกิจกรรมบริษัทจดทะเบียนพบผู้ลงทุน
(Opportunity Day) ของตลาดหลักทรัพย์แห่งประเทศไทยในทุก ๆ ไตรมาส

  16. การป้องกันการนำข้อมูลภายในไปใช้ประโยชน์ของผู้บริหาร

บริษัทฯ มีมาตรการป้องกันมิให้มีการนำข้อมูลภายในไปใช้ เพื่อประโยชน์ส่วนตัวดังต่อไปนี้

1.  บริษัทฯ กำหนดให้มีการป้องกันการนำข้อมูลของบริษัทฯ ไปใช้ โดยกำหนดให้หน่วยงานที่รู้ข้อมูล
    ห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทฯ ที่ได้รับข้อมูลทางการเงินของบริษัทฯ
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทฯ เป็นระยะเวลา 1 เดือน
    ก่อนที่งบการเงินจะเปิดเผยสู่สาธารณชน

3.  เมื่อหลักทรัพย์ของบริษัทฯ เข้าจดทะเบียนในตลาดหลักทรัพย์แห่งประเทศไทย บริษัทฯ
    ได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัทฯ
    ตามมาตรา 59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ.
    14/2540 เรื่องการจัดทำและเปิดเผยรายงาน การถือหลักทรัพย์ ลงวันที่ 12 พฤษภาคม
    2540

  17. บุคลากร

  จำนวนพนักงานทั้งหมดของบริษัทฯ ณ วันที่ 31 ธันวาคม 2548 ถึง 2551 มีจำนวน ทั้งสิ้น

1,016 คน , 742 คน, 685 คน และ 964 คน ตามลำดับ (ไม่รวมผู้บริหาร)
ประกอบด้วยพนักงานตามสายงานดังนี้

  ----- -------------- ----------------- ------------- ------------ ------------
  ฝ่าย                  จำนวนพนักงานทั้งสิ้น                              

                       ปี 2548            ปี 2549        ปี 2550       ปี 2551

  1.    ฝ่ายสำนักงาน     340               181           146          163

  2.    ฝ่ายโรงงาน      676               561           539          801

        รวม            1,016             742           685          964
  ----- -------------- ----------------- ------------- ------------ ------------

  ค่าตอบแทนพนักงาน

ค่าตอบแทนรวมของพนักงานเป็นค่าตอบแทนในรูปเงินเดือน ค่าแรง ค่าล่วงเวลาและสวัสดิการอื่น ๆ
และในเดือนพฤษภาคม 2547
คณะกรรมการมีมติอนุมัติจัดสรรใบสำคัญแสดงสิทธิที่จะซื้อหุ้นสามัญของบริษัทฯ ให้แก่พนักงานจำนวน
33 ราย (รวมผู้บริหาร) จำนวน 1.2 ล้านหน่วย ราคาเสนอขาย 0 (ศูนย์) บาท
ราคาการใช้สิทธิที่จะซื้อหุ้นละ 1 บาท อายุใบสำคัญแสดงสิทธิ 3 ปี ใช้สิทธิปีละ 2 ครั้ง ณ
วันทำการสุดท้ายของเดือนพฤษภาคม และเดือนพฤศจิกายน
โดยสามารถใช้สิทธิครั้งแรกในเดือนพฤษภาคม 2547 และ ในปี 2549
ใบสำคัญแสดงสิทธิได้นำมาใช้สิทธิซื้อหุ้นสามัญทั้งหมด ทำให้สัดส่วนของทุนจดทะเบียนที่ชำระแล้ว
เต็มมูลค่าหุ้นที่จดทะเบียนคือ 214 ล้านบาท

หมายเหตุ : ในเดือนสิงหาคม 2547 บริษัทฯได้ทำการปรับลดมูลค่าหุ้นสามัญหุ้นละ 5
บาทเป็นมูลค่าหุ้นละ 1 บาท ส่งผลให้ใบสำคัญแสดงสิทธิที่จะซื้อหุ้นได้ปรับเพิ่มจำนวนจาก 1.2
ล้านหน่วยเป็น 6.0 ล้านหน่วย

นโยบายการพัฒนาบุคลากร

บริษัทฯ ให้ความสำคัญในด้านบุคลากรไม่น้อยไปกว่าการให้ความสำคัญในเรื่องของวัตถุดิบ
หรือกระบวนการผลิต
ด้วยเหตุที่ว่าคุณภาพชิ้นงานที่ดีนอกจากจะมาจากวัตถุดิบที่ดีและกระบวนการผลิตที่ดีแล้ว
แรงงานทั้งในส่วนทางตรงและทางอ้อมยังต้องมีประสิทธิภาพและประสิทธิผลด้วยเช่นกัน

บริษัทฯ ให้ความสำคัญในเรื่องของบุคลากร
เริ่มตั้งแต่ขั้นตอนการคัดสรรบุคลากรที่มีความรู้ความสามารถเข้าสู่องค์กรโดยการจัดสภาพแวดล้อมในการทำงานที่ดีและปลอดภัย
มีการจัดฝึกอบรมให้ทั้งภายในองค์กรและภายนอกองค์กรรวมถึงการจัดส่งไปอบรมดูงานยังต่างประเทศ
นอกจากนี้ บริษัทฯ
ยังมีนโยบายการพัฒนาบุคลากรทางอ้อมด้วยการสรรหาบุคลากรชาวต่างชาติเข้ามารับตำแหน่งในองค์กรและเป็นที่ปรึกษาระยะสั้นด้วย
อันจะเป็นการยกระดับความรู้ความชำนาญของพนักงานให้อยู่ในระดับมาตรฐานสากล

บริษัทฯ ได้จัดการฝึกอบรมให้กับพนักงานภายในบริษัทฯ (In House Training)
ซึ่งเป็นหลักสูตรเกี่ยวกับการสอนงาน OJT (On the Job Training), ระบบการบริหาร ERP
(Enterprise Resource Planning) การบริหารระบบคุณภาพมาตรฐาน ISO/TS 16949,
ISO 14001 และ การฝึกอบรมภายนอก ( Public Training)

เพื่อให้บริษัทฯ เป็นองค์กรแห่งการเรียนรู้ บริษัทฯ จึงมีโครงการในอนาคต
เพื่อเพิ่มศักยภาพของผู้บริหารสายการผลิต โดยมีแนวคิดที่จะหาผู้ที่มีความรู้
ความเชี่ยวชาญด้านการผลิตมาให้ความรู้ในเรื่องหลักสูตร “Mini IE“
เพื่อให้มีการพัฒนาในด้านการเพิ่มผลผลิต การลดต้นทุน การปรับปรุงคุณภาพ รวมถึงหลักสูตร
“บัญชีสำหรับ ผู้บริหาร “ เพื่อให้ผู้บริหารทุกระดับเข้าใจในงบต่างๆ และเพื่อควบคุม
ดูแลให้เกิดประโยชน์สูงสุดต่อองค์กร

จากการดำเนินนโยบายการพัฒนาบุคลากรดังกล่าวข้างต้น บริษัทฯ พบว่าบุคลากรของบริษัทฯ
ได้มีส่วนร่วมเป็นอย่างมากในการลดการสูญเสียในการผลิต
และสามารถทำงานได้อย่างมีประสิทธิภาพและประสิทธิผลมากขึ้น
จนส่งผลให้ต้นทุนการผลิตของบริษัทฯ ต่ำลง อันเป็นผลดีต่อการแข่งขันในตลาดของบริษัทฯ